14G A hesszeni légy ellen való védekezés. 



kedvezett a hesszeni légynek az időjárás jobban. Annyi bizonyos, 

 hogy a kár egyaránt nagy lehet akár őszszel, akár tavaszszal. 



Habár a hesszeni légy újabban Magyarországon nem okozott 

 károkat, mégis egyrészt, hogy a veszedelem újból való elhatal- 

 masodásának, másrészt, hogy a netilán mégis itt-ott lappangó kis 

 fertőzésnek elejét vegyük, feltétlenül szükséges, hogy minden 

 gabonatermő vidéken az ezen kártevő ellen legolcsóbb, de egyút- 

 tal legjobb eredményt adó eljárást évről-évre állandóan alkal- 

 mazzuk. Ez az előzetes eljárás a csalogató vetéseknek alkalmazása, 

 alkalmazásuk ideje pedig az aratástól az őszi vetés ideje közé 

 eső időszak. 



A csalogató vetések abból állanak, hogy minden táblában, 

 mely gabonaneművel volt bevetve, vagy a mely mellett az ilyennel 

 bevetett tábla volt, már augusztus utolsó, vagy szeptember első 

 napjaiban több helyen néhány barázdányi őszi gabona, vagy árpa 

 vetendő, mely czélra a legsilányabb minőségű, de minden gyom- 

 magtól és kivált a golyóüszögtől {Tylenclms- vagy Anguillulá-Xó\) 

 tiszta vetőmag is használható. Ezek a csalogató vetések arra valók, 

 hogy a hesszeni legyek ezekbe rakják petéiket. Minthogy pedig 

 őszszel (augusztustól október közepéig) a hesszeni légynek — mint 

 láttuk — két, esetleg több ivadéka is lehet, azért tanácsos a csa- 

 logató vetést is 2 — 3 ízben megismételni. Az ilyen csalogató vetés 

 azután, ha a hesszeni légy fehér kukaczát (álczáját), vagy barna 

 bábját benne találjuk, azonnal, de okvetlenül a rendes vetés előtt, 

 vagy legkésőbb a tél beállta előtt jól alászántandó, ügyelvén arra, 

 hogy az összes csalogató vetés s annak minden szála tökéletesen 

 föld aiá kerüljön és így belőle a légyraj sem az ősz folyamán, sem 

 a jövő tavasz elején ki ne szállhasson, hanem a föld alatt elpusz- 

 tuljon. Igen ajánlatos az ilyen alászántott csalogató vetésnek a 

 lehengerezése is. 



A csalogató vetéssel egyazonos jelentőséggel bír az aratás 

 után kizöldült szántóföld (u. n. zöld tarló, árva búza, árva rozs), 

 a mennyiben a nyár végén vagy ősz elején rajzó hesszeni légy 

 ellepi ezt a zöld tarlót is és úgy él benne, mint a csalogató ve- 

 tésben. Ez oknál fogva tehát az ilyen vetés (zöld tarló) a rendes 

 őszi vetés előtt, vagy még korábban csakúgy alászántandó, mint 

 a fentebb ismertetett csalogató vetés. 



Minthogy a légy második nyári nemzedéke szeptemberben 

 szokta petéit lerakni, tanácsos, hogy az őszi vetést minél későbbre 

 (október 12-ik utánig) halaszszuk, hogy mire a vetés kikel, a legyek- 

 nek már semmi nyomuk se legyen. 



